દાહોદના ટુંકીવજુ ગામના કામાવીરા ફળિયા ખેતરમાં ખેડૂતો કામ કરી રહ્યા હતા ત્યારે એક અજગરે ખેડૂતને ફૂંફાડો માર્યો હતો. અને ત્યાર બાદ ખેડૂતોએ અજગરની શોધખોળ હાથ ધરી હતી. સાથે સાથે ખેડૂતોએ પ્રકૃતિ મિત્ર મંડળને પણ જાણ કરી હતી. ત્યાર બાદ પ્રકૃતિ મિત્રમંડળના બે સભ્યોએ અજગરને પકડવાના પ્રયત્નો હાથ ધર્યા હતા. દોઢ બે કલાકની જહેમત બાદ યુવાનોએ સાત ફુટ લાંબા અને 12 કિલો વજનના આ અજગરને પકડ્યો હતો અને વન વિભાગને સોંપ્યો હતો.